
ΑΘΗΝΑ 

ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

491 


ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 


Καθορισμός ορίων, όρων χαι περιορισμών δόμησης στον οικισμό 

Μηλέα της Κοινότητας Σελλών του Ν. Ευρυτανίας . 1 

Προσδιορισμός χρήσης τεμαχίου αγροκτήματος Κάρυανης για την 
κατασκευή «Ράμπας» και αποθηκευτικών χώρων από το Γ.Π,Σ. 

Κάρυανης στο Ν. Καβάλας :. 2 

Προσδιορισμός χρήσης τεμαχίου αγροκτήματος Διαλεκτού (τμήμα 
του 1611 τεμ.) για ίδρυση σταυλικών εγκαταστάσεων από τους 

Αφούς Γαζγαλίδη στο Ν. Καβάλας .3. 

Τροποποίηση ποσοστού κάλυψης σε περιοχές του εγκεκριμ. σχε¬ 
δίου του Δήμου Βουλιαγμένης, Ν, Πειραιά. 4 

Τροποποίηση ρυμοτομικού σχεδίου Γαλατάδων Ν. Πέλλας .... 5 
Εφαρμογή του άρθρου 1 του Ν. 653/77 «περί υποχρέωσης των πα¬ 
ρόδιων ιδιοκτητών για τη διάνοιξη Εθνικών οδών κ.λ.π.» στο Ν. 

Ροδόπης ... 6 

Καθορισμός πλάτους πεζοδρομίου στο Ο.Τ. 60 του Εγκ. Ρυμ. Σχε¬ 
δίου Οικισμού Ποντισμένου Νομού Σερρών . 7 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. Οικ. 1275 (1) 

Καθορισμός ορίων, όρων και περιορισμών δόμησης στον οικισμό Μηλέα 
της Κοινότητας Σελλών του Ν. Ευρυτανίας. 

Η ΝΟΜΑΡΧΗΣ ΕΥΡΥΤΑΝΙΑΣ 
Έχοντας υπόψη: 

1. Τις διατάξεις του από 24.4.1985 Π.Δ. (ΦΕΚ 181 Δ'/3.5.85) 
όπως τροποποιήθηκε με το Π.Δ. από 14.2.87 (ΦΕΚ 133-Δ'/23.2.87) 
«περί τρόπου καθορισμού ορίων οικισμών της χώρας κατηγορίες αυτών 
και καθορισμός όρων και περιορισμών δόμησης». 

2. Τις προτάσεις των ιδιωτών μελετητών Μηχ/κών, στους οποίους 
ανατέθηκε σχετική μελέτη στα πλαίσια του προγράμματος των ανοι¬ 
κτών πόλεων, ιιου αφορούν στον προσδιορισμό των ορίων του υπόψη οι¬ 
κισμού. 

3. Το δελτίο αρχιτεκτονικής αναγνώρισης του οικισμού που συμπλη¬ 
ρώθηκε από τους προαναφερόμενους μελετητές κατά τις υποδείξεις των 
σχετικών προδιαγραφών του ΥΧΟΠ. 

4. Την υπ’ αριθ. 1612/1.8.86 απόφασή μας για την κατηγοριοποί- 
ηση των οικισμών του Ν. Ευρυτανίας που έχουν πληθυσμό μέχρι και 
2.000 κατοίκους. 

5. Τα πληθυσμιακά στοιχεία της τελευταίας απογραφής του Κράτους, 
της Ε.Σ.Υ.Ε. 

6. Την αριθ. 7/88 γνωμοδότηση του Συμβουλίου ΧΟΠ του Νομού. 

7. Την απόφαση του Κοινοτικού Συμβουλίου με αριθμό 9/35/85 
για τον οικισμό Μηλιά, αποφασίζουμε: 

I. Καθορίζουμε τα όρια του οικισμού Μηλιά της Κοινότητας Σελλών 


του Ν. Ευρυτανίας με στοιχεία 1 έως και 7 όπως φαίνονται στα συνο¬ 
δευτικά της παρούσας σχεδιαγράμματα σε κλ. 1:5000 που αποτελούν 
αναπόσπαστα μέρη της απόφασης αυτής και συντάχθηκαν βάσει στοι¬ 
χείων χαρτών και επιτόπου ελέγχου. 

II. Καθορίζουμε τους ακόλουθους Γενικούς και Ειδικούς όρους και 
περιορισμούς δόμησης. 

Α. Γενικοί όροι δόμησης. 

1. Εντός των ορίων του οικισμού ισχύουν οι γενικοί όροι δόμησης που 
προβλέπονται από το Π.Δ. ΦΕΚ 181 /Δ/3.5.85 όπως τροποποιήθηκε 
με το Π.Δ. από 14.2.87 (ΦΕΚ 133 Δ/23.2.87) και αρτιότητα γηπέ¬ 
δου 300 τ.μ. 

2. Κατά παρέκκλιση εντός των ορίων του οικισμού θεωρούνται άρτια 
τα οικόπεδα με όποιο εμβαδόν είχαν στις 3.5.1985 ημέρα δημοσίευσης 
του από 24.4.85 Δ/τος. 

Β. Ειδικοί όροι δόμησης. 

Τους ειδικούς όρους δόμησης του οικισμού, όπως φαίνονται στο δελ¬ 
τίο αρχιτεκτονικής αναγνώρισης που συνοδεύει την παρούσα απόφαση. 

Οι ενδείξεις του δελτίου αρχιτεκτονικής αναγνώρισης είναι δυνητικές 
για τον ιδιοκτήτη ή μελετητή εκτός απ’ τις ενδείξεις που αφορούν τη 
στέγη. 

III α) Πριν από οποιαδήποτε κατάτμηση οικοπέδων εντός των ορίων 
του οικισμού θα πρέπει να θεωρείται το σχετικό τοπογραφικό διά¬ 
γραμμα από το Τμήμα Πολεοδομίας και Π.Ε. Της Νομαρχίας, ώστε να 
εξασφαλίζεται η συνέχεια των υπαρχόντων κοινοχρήστων χώρων και η 
δημιουργία νέων κοινόχρηστων χώρων με τα οριζόμενα στις διατάξεις 
της παρ. 1 του άρθρου 6 του από 24.4.85 Π. Δ/τος όπως τροποποιή¬ 
θηκε με το Π.Δ. από 14.2.87 (ΦΕΚ 133 Δ723.2.87). 

β) Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού.' 

Κατά τα λοιπά ισχύουν τα οριζόμενα στο Δ/γμα της 24.4.85 (ΦΕΚ 
181 Δ'/3.5.85), όπως τροποποιήθηκε με το Π.Δ. από 14.2.87 (ΦΕΚ 
133 Δ723.2.87). 

Το σχεδιάγραμμα οριοθέτησης του Οικισμού (II -1 - I) και το σχεδιά¬ 
γραμμα με την Πολεοδομική Αναγνώριση και τις ζώνες καταλληλότη¬ 
τας του Οικισμού (Α - I, I), σε κλίμακα 1:5.000, που συνοδεύουν την 
απόφαση αυτή, δε θα δημοσιευθούν στην Εφημερίδα της Κυβερνήσεως 
αλλά θα αναρτηθούν στο κτίριο του Τμήματος Πολεοδομίας και Π.Ε Ν. 
Ευρυτανίας για χρονικό διάστημα ενός (1) μηνός από την ημερομηνία 
δημοσίευσης της απόφασης στην Εφημερίδα της Κυβερνήσεως, σύμ¬ 
φωνα με τη Γ46/15883/1903/8.2.88 απόφαση του Υπουργού Προε¬ 
δρίας της Κυβέρνησης και Αναπληρωτή Υπουργού ΠΕ.ΧΩ.Δ.Ε. (ΦΕΚ 
142 Β’/15.3.88). 

Η απόφαση αυτή μαζί με το Δελτίο Αρχιτεκτονικής Αναγνώρισης 
(πίνακας Α.2.1), που τη συνοδεύει, νά δημοσιευθεί στην Εφημερίδα της 
Κυβερνήσεως. 

Καρπενήσι, 17 Ιουνίου 1988 
Η Νομάρχης 

ΑΝΑΣΤΑΣΙΑ ΚΑΝΕΛΛΟΠΟΥΛΟΥ 






































































ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ} 


5205 


Αριθ. 1932 (2) 

I Ιροσδιορισμός χρήσης τεμαχίου αγροκτήματος Κάρυανης για την κα¬ 
τασκευή «Ράμπας» και αποθηκευτικών χώρων από το Γ.Π,Σ. Κά¬ 
ρυανης, στο Ν. Καβάλας . 

Ο ΝΟΜΑΡΧΗΣ ΚΑΒΑΛΑΣ 
Έχοντας υπόψη: 

1) Το Ν. 1512/1985 «περί τροποποιήσεως και αυμπληρώσεως πο- 
λεοδομικών διατάξεων και ειδικότερα το άρθρο 3 αυτού περί καθορι¬ 
σμού χρήσεων παραχωρουμένων δημοσίων εκτάσεων». 

2) Τη γνώμη της Δ/νσης Γεωργίας Καβάλας που διατυπώνεται στο 
υπ’ αριθ. πρωτ. Γ. 2130/23.2.1988 έγγραφό της και συνοδεύεται από 
τις γνώμες των: 

α) Κοινοτικού Συμβουλίου, β) Δ/ναεως Δασών Καβάλας, γ) Γραφείο 
Ε.Ο.Τ. Καβάλας, δ) Εφορείας Προϊστ. και Κλασ. Αρχ/των και 


Δ.Τ.Τ.Ν. Καβάλας. 

•3) Την υπ’ αριθ. ταυτάριθμη 28.4.1988 γνωμάτευση του ΤΠ ΚΑΙ 
ΠΕ Ν. Καβάλας, αποφασίζουμε: 

Ότι τα υπ’ αριθ. 206α και 207α τεμάχια έκτασης 2.800 και 2.450 
τ.μ. αντίστοιχα του αγροκτήματος Κάρυανης που πρόκειται να παρα- 
χωρηθούν ως ενιαία έκταση 5.250 τ.μ. στο Γ.Π.Σ. Κάρυανης και φαί¬ 
νονται στο συνημμένο και θεωρημένο από την Πρ/νη του ΤΠ - ΠΕ διά¬ 
γραμμα σε κλίμακα 1:5.000 κατάλληλο για δημιουργία Ράμπας και 
αποθηκευτικών χώρων. 

Η απόφαση αυτή να δημοσιευθεί στην Εφημερίδα της Κυβερνήσεως, 
μαζί με το διάγραμμα. 

Καβάλα, 28 Απριλίου 1988 
Ο Νομάρχης 

ΘΑΝΑΣΗΣ ΣΕΪΤΑΝΙΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 2064 (3) 

Προσδιορισμός χρήσης τεμαχίου αγροκτήματος Διαλεκτού (τμήμα του 
1611 τεμ.) για ίδρυση σταυλικών εγκαταστάσεων από τους Αφούς 
Γαζγαλίδη, στο Ν. Καβάλας. 

Ο ΝΟΜΑΡΧΗΣ ΚΑΒΑΛΑΣ 
Έχοντας υπόψη: 

1) Το Ν. 1512/1985 «περί τροποποιήσεως και συμπληρώσεως πο- 
λεοδομικών διατάξεων και ειδικότερα το άρθρο 3 αυτού περί καθορι¬ 
σμού χρήσεων παραχωρουμένων δημοσίων εκτάσεων». 

2) Τη γνώμη της Δ/νσης Γεωργίας Καβάλας που διατυπώνεται στο 
υπ’ αριθ. πρωτ. 8117/22.9.1987 έγγραφό της και συνοδεύεται από 
τις γνώμες των: 

α) Κοινοτικού Συμβουλίου, β) Δ/νσεως Δασών Καβάλας, γ) Γραφείο 
Ε.Ο..Τ. Καβάλας, δ) Εφορείας Προϊστ. και Κλασ. Αρχ/των ε) Δ/νσης 
Υγιεινής. 


3) Την από 25 Απριλίου 1988 γνωμάτευση του ΤΠ ΚΑΙ ΠΕ Ν. Κα¬ 
βάλας. 

4) Τη γνωμοδότηση της πρωτοβάθμιας επιτροπής σταυλισμού Ν. 

Καβάλας'όπως φαίνεται στο από 12.2.1988 πρακτικό, αποφασί¬ 
ζουμε: 1 , 

Ότι το με τα στοιχεία ΑΒΓ ΔΕΖΗΘΙΚΛΜΝΞΟΠΡΣΤΑ 
τμήμα του τεμαχίου 1611 του αγροκτήματος Διαλεκτού, διανομής 
1930 που πρόκειται να παραχωρηθεί στους Αφούς Γαζγαλίδη, είναι 
κατάλληλο όσον αφορά τη χρήση για ίδρυση σταυλικών εγκαταστά¬ 
σεων. 

Η απόφαση αυτή να δημοσιευθεί στην Εφημερίδα της Κυβερνήσεως, 
μαζί με το διάγραμμα που τη συνοδεύει. 

Καβάλα, 28 Απριλίου 1988 
Ο Νομάρχης 

ΘΑΝΑΣΗΣ ΣΕΪΤΑΝΙΔΗΣ 

Αριθ. 437802/1466 (4) 

Τροποποίηση ποσοστού κάλυψης σε περιοχές του εγκ. ρυμ. σχεδίου του 
Δήμου Βουλιαγμένης, Ν. Πειραιά. 

Ο ΝΟΜΑΡΧΗΣ ΠΕΙΡΑΙΑ 
Έχοντας υπόψη: 

1. Το Ν. Δ/γμα της 17.7/16.8.1923. 

2. Την παρ. 2 του άρθρου 4 του Ν. 622/77. 

3. Το Π. Δ/γμα 183/9.5.86 (ΦΕΚ 70/Α'/5.6.86). 

4. Το Ν. Δ/γμα 1147/72 «περί Διοικήσεως Μείζονος Πρωτευού- 
σης». 

5. Την εγκύκλιο με αρ. Δ.7/13.1./17/11.12.72. 

6. Το Π. Δ/γμα 910/77 «περί Οργανισμού Υ.Δ.Ε.». 

7. Το Ν. 1032/80 περί Τ.Χ.Ο.Π. 

8. Το Ν. 1558/85 «περί Κυβερνήσεως και Κυβερνητικών Οργά¬ 
νων» άρθρ. 24 παρ. 1. 

9. Τους Ν. 1232/82 και 1235/82. 

10. Την υπουργική απόφαση 7524/1151/83 (ΦΕΚ 767/Β/ 
1983). 

11. Τη με αριθ. 24/88 απόφαση του Δημ. Συμβουλίου του Δήμου 
Βουλιαγμένης. 

12. Τη γνωμοδότηση του Ν.Σ. ΠΕ.ΧΩ.Δ.Ε. από τη συνεδρίαση της 
3.6.88 πρακτ. 21, αποφασίζουμε: 

Εγκρίνεται η τροποποίηση του ποσοστού κάλυψης σε περιοχές του 
εγκ. ρυμ. σχεδίου του Δήμου Βουλιαγμένης όπως αναφέρεται παρα¬ 
κάτω «δια τα οικόπεδα του τομέα Δ τα κείμενα εντός της περιοχής του 
εγκ. ρυμ. σχεδίου στην οποία ισχύει ανώτατο επιτρεπόμενο ύψος 7.50 
μ. ορίζεται ως ποσοστό κάλυψης 40% για όσα έχουν επιφάνεια μεγαλύ¬ 
τερη των 400 μ2 και 35% για όσα έχουν επιφάνεια μικρότερη ή ίση 
των 400 μ2 


Η απόφαση αυτή να δημοσιευθεί στην Εφημερίδα της Κυβερνήσεως 
(άρθρ. 2 Ν. Δ/τος 17.7.1923, ΦΕΚ 228/Α/23. 

Πειραιάς, 27 Ιουνίου 1988 


Ο Νομάρχης 
Ε. ΚΟΝΤΟΜΑΡΗΣ 


♦ 


Αριθ. 1324 

Τροποποίηση ρυμοτομικού σχεδίου Γαλατάδων Ν. Πέλλας. 


(5) 


Ο ΝΟΜΑΡΧΗΣ ΠΕΛΛΑΣ 
Έχοντας υπόψη: 

,1. Τις διατάξεις του Ν. Δ/τος της 17ης Ιουλίου 1923 όπως μεταγε¬ 
νέστερα τροποποιήθηκαν και συμπληρώθηκαν και ειδικότερα τα άρθρα 
3 και 70. 

2. Τις διατάξεις του Α.Ν. 314/1968 (ΦΕΚ 47 Α') όπως τροποποιή¬ 
θηκαν και συμπληρώθηκαν με το αριθ. 1018/71 Ν. Δ/γμα (ΦΕΚ 220 
Α') και με την παρ. 3 του άρθρου 34 του Ν. 1577/85 (ΦΕΚ 210 Α'). 

3. Την αριθ. 17/86 (πρακτικό 2/14.2.1986) του Κοινοτικού Συμ¬ 
βουλίου Γαλατάδων. 

4. Την αριθ. 76/21.5.86 γνωμοδότηση του Συμβουλίου Χωροτα¬ 
ξίας, Οικισμού και Περιβάλλοντος Ν. Πέλλας, αποφασίζουμε: 

Άρθρο 1. 

Εγκρίνεται η τροποποίηση του ρυμοτομικού σχεδίου Γαλατάδων στο 
Ο.Τ 16 για τη διάνοιξη οδού με πλάτος 6μ. μεταξύ των ρυμοτομικών 
γραμμών και προκήπιο 3μ. και από τις δυο μεριές του δρόμου. 

Άρθρο 2. 

Η ισχύς της παρούσας απόφασης αρχίζει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Γιαννιτσά, 24 Ιουνίου 1988 
Ο Νομάρχης 
Ν. ΜΑΚΡΑΚΗΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. ΛΤΥ 2268 (6) 

Εφαρμογή του άρθρου 1 του Ν. 653/77 «περί υποχρέωσης των παρό¬ 
διων ιδιοκτητών για τη διάνοιξη Εθνικών οδών κ.λ.π.», στο Ν. Ρο¬ 
δόπης. 

Ο ΝΟΜΑΡΧΗΣ ΡΟΔΟΠΗΣ 
Έχοντας υπόψη: 

1. Το Ν. 653/77 «περί υποχρέωσης των παρόδιων ιδιοκτητών για 
τη διάνοιξη Εθνικών, Επαρχιακών οδών. Κοινοτικών οδών κλπ.». 

2. Τις παρ. 9 και 10 του άρθρου 62 του Ν. 947/79 «περί οικιστικών 
περιοχών και το Π.Δ. 929/79 ως και το Ν. 960/79 και ιδιαίτερα την 
παράγραφο 4 του άρθρου 9 δια των οποίων τέθηκαν σε εφαρμογή νέες 
διατάξεις απαλλοτριώσεων με επιβάρυνση των παρόδιων ιδιοκτητών 
για τις περιπτώσεις Εθνικών οδών (νέες διανοίξεις, βελτιώσεις ή δια- 
πλατύνσεις) και επαρχιακών οδών. Δημοτικών και Κοινοτικών οδών 
(νέες διανοίξεις, βελτιώσεις). 

3. Την ανάγκη καθορισμού των περιπτώσεων εφαρμογής του άρθρου 
1 του Ν. 653/77 σε οδούς που προβλέπεται εκτέλεση εργασιών διάνοι¬ 
ξης ή βελτίωσης. 

4. Το κτηματολογικό διάγραμμα της ζώνης απαλλοτρίωσης που πε¬ 
ριλαμβάνεται στην εγκεκριμένη μελέτη παραλλαγής διαβάσεως Κομ- 
ψάτου μετά γέφυρας, αποφασίζουμε: 

Ορίζουμε ως κατωτέρω το τμήμα της Επαρχιακής οδού Κομοτηνής 
- Πολυάνθου - Ιάσμου που αποτελεί νέα χάραξη προς βελτίωση αυτής 
για το οποίο έχουν εφαρμογή οι διατάξεις του άρθρου 1 του Ν. 653/77. 
Παραλλαγή διαβάσεως Κομψάτου: Χ.θ 0 + 000 + Χ.θ 0 + 686,15 
σύμφωνα με τη χιλιομέτρηση που ακολουθείται στην οριζοντιογραφία 
και τη μηκοτομή της σχετικής μελέτης που εγκρίθηκε με την αριθ. ΔΤΤ 
1016/12.3.87 απόφαση Νομαρχίας Ροδόπης. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Κομοτηνή, 22 Ιουνίου 1988 

Ο Νομάρχης 
ΖΗΣΗΣ ΜΠΕΚΟΣ 


Αριθ. Τ.Π. 2323 (7) 

Καθορισμός πλάτους πεζοδρομίου στο Ο.Τ. 60 του Εγκ. Ρυμ. Σχεδίου 
Οικισμού Ποντισμένου Νομού Σερρών. 

Η ΝΟΜΑΡΧΗΣ ΣΕΡΡΩΝ 
Έχοντας υπόψη: 

1. Τις διατάξεις του από 17.7.1923 Ν. Δ/τος «περί σχεδίων πόλεων 
κ.λ.π. όπως τροποποιήθηκαν και συμπληρώθηκαν και ειδικά τα άρθρα 
1 και 79 αυτού». 

2. Τις διατάξεις του από 8.7.1930 Π. Δ/τος άρθρο 2 «περί κατα¬ 
σκευής και επισκευής πεζοδρομίων» ΦΕΚ 239/Α όπως τροποποιήθη¬ 
καν με τις διατάξεις του Β. Δ/τος 10.5.68 άρθρο 2 καθώς και του Π. 
Δ/τος 31.8.1978 ΦΕΚ 524/Δ/10.10.78. 

3. Τις διατάξεις του Ν. 3200/55 «περί διοικητικής αποκεντρώ- 
σεως» όπως τροποποιήθηκε μεταγενέστερα. 

4. Τη με αριθμό 23/1988 απόφαση του Κοινοτικού Συμβουλίου Πο¬ 
ντισμένου. 

5. Την 64/18.5.1988 γνωμοδότηση του ΣΧΟΠ Νομού Σερρών. 

6. Την αριθ. Γ4δ/15883/1903/8.2.1988 Απόφαση τουΥπ. Προ¬ 
εδρίας της Κυβ. και Αναπλ. Υπουργού Περιβάλλοντος, Χωροτ. και Δ. 
Έργων, αποφασίζουμε: 

! Άρθρο 1. 

1. Καθορίζομε πλάτος πεζοδρομίου 2,50 μέτρα στα με αριθ. 420, 
421, 419 οικόπεδα του Ο.Τ. 60 του Εγκ. Ρυμ. Σχεδίου οικισμού Πο¬ 
ντισμένου Σερρών όπως φαίνεται στο συνημμένο τοπογραφικό διά¬ 
γραμμα το θεωρημένο από τον Προϊστάμενο του ΤΠ και ΠΕ Ν. Σερρών 
με κλίμακα 1:200 και που συνοδεύει την απόφαση αυτή. 

2. Τα ακριβή αντίγραφα των πρωτοτύπων διαγραμμάτων που τη συ¬ 
νοδεύουν να αναρτηθούν, μετά τη δημοσίευση της αποφάσεως αυτής 
στην Εφημερίδα της Κυβερνήσεως, στο Διοικητήριο της Νομαρχίας 
Σερρών στο ΤΠ και ΠΕ 1ος όροφος για δεκαπέντε (15) συνεχείς ημέ- 
ρες. 

Άρθρο 2. 

Η ισχύς της απόφασης αυτής αρχίζει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Σέρρες, 20 Ιουνίου 1988 

Η Νομάρχης 
ΕΥΦΗ Δ. ΜΗΤΩΣΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




